El Departament de Governació i Relacions Institucionals, mitjançant la Direcció General de Relacions Exteriors, impulsa i coordina la política de cooperació i solidaritat internacional a favor dels països i pobles en desenvolupament.
Dins aquest marc, un dels objectius de la Direcció General de Relacions Exteriors és col·laborar i donar suport a les iniciatives de les organitzacions no governamentals a fi de promoure i intensificar les relacions amb un teixit associatiu cada cop més actiu a Catalunya i que compta amb una creixent participació de diversos agents socials interessats a actuar en aquest àmbit.
Per això, cal impulsar en la societat catalana el valor de la solidaritat internacional, que significa interessar-se, conèixer i actuar individualment i col·lectivament per cooperar amb altres pobles en desenvolupament amb la finalitat de realitzar accions que condueixin a la millora de les seves condicions de vida i al desenvolupament democràtic, econòmic i social.
A aquest efecte, aquesta Ordre convoca 3 línies de subvencions que són objecte d'aquesta regulació i són les destinades a finançar les accions següents:
a) Subvencions a projectes de cooperació al desenvolupament per realitzar en països i zones en desenvolupament.
b) Subvencions a projectes destinats a l'educació, la formació i la sensibilització de o des de la societat catalana en l'àmbit de la cooperació al desenvolupament i la solidaritat internacional.
c) Subvencions a projectes destinats a la reconstrucció de les zones afectades pels recents terratrèmols soferts a El Salvador.
Atès el que preveuen el capítol IX del Decret legislatiu 9/1994, de 13 de juliol, pel qual s'aprova el Text refós de la Llei de finances públiques de Catalunya, modificat per la Llei 25/1998, de 31 de desembre, de mesures administratives, fiscals i d'adaptació a l'euro, i per la Llei 4/2000, de 26 de maig, de mesures fiscals i administratives, i la Llei 13/1989, de 14 desembre, d'organització, procediment i règim jurídic de l'Administració de la Generalitat de Catalunya.
Aprovar les bases reguladores per a la concessió de les 3 línies de subvencions destinades a organitzacions no governamentals, les quals es publiquen a l'annex d'aquesta Ordre.
El termini de presentació de les sol·licituds finalitzarà el dia 19 d'abril de 2001.
Les subvencions establertes en aquesta Ordre seran a càrrec de la partida pressupostària 04.05.480.03/2, d'Ajuts al Tercer Món, del pressupost del Departament de Governació i Relacions Institucionals de la Generalitat de Catalunya per a l'any 2001 i fins l' import màxim establert per a cada línia de subvenció:
Subvencions a projectes de cooperació al desenvolupament, per un import màxim de 500.000.000 de pessetes (3.005.060,52 euros).
Subvencions a projectes destinats a l'educació, la formació i la sensibilització de o des de la societat catalana en l'àmbit de la cooperació al desenvolupament i la solidaritat internacional, per un import màxim de 150.000.000 de pessetes (901.518,16 euros).
Subvencions a projectes destinats a la reconstrucció de les zones afectades pels recents terratrèmols soferts al El Salvador, per un import màxim de 75.000.000 de pessetes (450.759,08 euros).
Disposicions comunes a les 3 línies de subvencions.
El règim jurídic aplicable a aquestes línies de subvencions és el que preveu el Decret legislatiu 9/1994, de 13 de juliol, pel qual s'aprova el Text refós de la Llei de finances públiques de Catalunya, modificat per la Llei 25/1998, de 31 de desembre, i per la Llei 4/2000, de 26 de maig, de mesures fiscals i administratives.
Poden sol·licitar aquestes línies de subvenció les entitats que compleixin els requisits que s'especifiquen a continuació:
a) Disposar de seu social o delegació amb establiment permanent a Catalunya, així com tenir una presència activa en la societat catalana.
L'entitat amb seu a aquest domicili o delegació ha d'assumir la responsabilitat directa de la presentació de la sol·licitud i estar en condicions de donar en tot moment a la Generalitat de Catalunya qualsevol aclariment, informació i documentació relativa a la comptabilitat i gestió del projecte durant la seva fase de seguiment i execució.
b) Disposar de l'estructura i experiència suficient per garantir la consecució dels objectius del projecte.
c) Estar legalment constituïdes i inscrites en el registre oficial corresponent.
La constitució legal de les entitats ha d'haver tingut lloc, com a mínim, dos anys abans de la publicació d'aquesta Ordre, llevat de la línia de subvencions per a projectes de reconstrucció a El Salvador, en la qual s'han d'haver constituït com a mínim 5 anys abans.
No obstant això, es pot eximir el sol·licitant d'aquest requisit si, a judici de la Direcció General de Relacions Exteriors, s'acredita la suficient experiència i capacitat operativa actual per a l'execució dels projectes presentats.
e) Estar al corrent de les obligacions derivades de subvencions percebudes de la Generalitat en exercicis anteriors.
3.1 Les sol·licituds s'han de presentar a la seu del Departament de Governació i Relacions Institucionals (Via Laietana 26, 08003 Barcelona) mitjançant el model normalitzat establert per a cada línia de subvenció; s'indicarà el codi de convocatòria a la qual es presenta el projecte, en el termini màxim que aquesta determina.
També es podran presentar en qualsevol registre previst per l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
3.2 A la sol·licitud, a més de la documentació específica que es demana per a cada línia, s'ha d'adjuntar la documentació següent:
a) Els estatuts de l'entitat i, si s'escau, les modificacions estatutàries posteriors.
b) Còpia de la inscripció de l'entitat en el registre corresponent.
c) Memòria d'activitats de l'exercici anterior en la qual s'inclogui, també, un estat comptable i un balanç amb els ingressos i les despeses, amb indicació de les fonts de finançament.
d) Certificació del nombre de socis, si s'escau, o de membres associats o col·laboradors en el supòsit de xarxes d'entitats.
e) Relació dels membres de la junta directiva de l'entitat, amb la data del seu nomenament i indicació del personal empleat, ja siguin alliberats o voluntaris.
f) Imprès de sol·licitud de transferència bancària amb indicació del compte corrent on s'ha d'ingressar l'import de la subvenció.
g) Declaració de no tenir contret cap deute amb la l'Administració de la Generalitat i les seves entitats autònomes.
h) Fotocòpia de la targeta d'identificació fiscal de l'entitat.
i) En el supòsit de projectes presentats en concertació amb altres entitats cal presentar l'acord corresponent amb la indicació de la participació de cada part.
4.1 Cada entitat, sola o conjuntament amb altres, només podrà presentar un projecte per a cada línia de subvenció.
4.2 En el supòsit de projectes que hagin preparat i presentat conjuntament dues o més entitats, les quals també han de col·laborar i participar en la seva realització i execució efectiva, cal que hi hagi una única entitat que actuï en qualitat de representant davant la Generalitat de Catalunya pel que fa a les obligacions establertes a les bases i la signatura del document d'acceptació de la subvenció concedida.
Els projectes presentats conjuntament per dos o més entitats, en igualtat de condicions, es consideren prioritaris.
Els projectes objecte de subvenció s'han d'iniciar com a màxim dins el termini de dos mesos comptats a partir de la data de lliurament de la primera transferència.
—6 Import màxim de la subvenció
6.1 L'import màxim de la subvenció s'estableix per a cada línia, però en cap cas serà superior del 80% del projecte aprovat.
L'import restant ha de ser finançat amb fons procedents de la mateixa entitat sol·licitant o per altres organismes o institucions, públics o privats.
6.2 En el cas que l'import de la subvenció atorgada sigui inferior a la quantitat sol·licitada, l'entitat subvencionada ha de decidir si manté el pressupost inicial mitjançant altres finançaments o si reformula el projecte d'acord amb els fons disponibles.
En qualsevol dels casos, és obligatori que l'entitat presenti una proposta de reformulació dels pressupostos a la Direcció General de Relacions Exteriors en un termini, com a màxim, de dos mesos a partir de la data efectiva de la transferència de la subvenció.
La reformulació dels pressupostos ha de contenir necessàriament indicació de les despeses previstes desglossades per partides i entitats finançadores.
6.3 L'import de les subvencions concedides en cap cas no pot ser de tal quantia que en concurrència amb altres subvencions o ajuts d'altres institucions públiques o privades, nacionals o internacionals, superi el cost de l'activitat que vol desenvolupar l'entitat beneficiària.
En el cas que es produeixi aquest supòsit, l'entitat ha de reformular el projecte tenint en compte el nou import global que resulti de la suma de les subvencions concedides i comunicar-ho a la Direcció General de Relacions Exteriors immediatament que es produeixi la circumstància.
7.1 La resolució de les sol·licituds correspon al director general de Relacions Exteriors, amb l'anàlisi i l'avaluació prèvia dels projectes presentats per part de l'Àrea de Cooperació Internacional d'aquesta Direcció General, d'acord amb els requisits que s'estableixen per a cada línia de subvenció.
7.2 Les resolucions seran notificades als beneficiaris per correu de forma individualitzada.
En el cas de subvencions de més d'un milió de pessetes es procedirà, a més, a la publicació del beneficiari i de la quantitat concedida en el Diari Oficial de la Generalitat de Catalunya.
7.3 El termini màxim per resoldre i notificar les resolucions de concessió de subvenció és de sis mesos comptats a partir del moment de finalització del termini de presentació de les sol·licituds.
Un cop transcorregut aquest termini, si no hi ha recaigut resolució expressa, s'entén que la sol·licitud és estimada.
—8 Document d'acceptació de la subvenció
En el termini d'un mes des de la resolució i la notificació de la subvenció l'entitat beneficiària signarà un document d'acceptació de la subvenció, pel qual aquesta es compromet al compliment de les obligacions establertes en aquestes bases.
Les entitats que hagin rebut la subvenció, estan obligades a:
a) Comunicar, per escrit, i en un termini màxim de dos mesos a comptar des de la data efectiva de la transferència de la subvenció, la data d'inici efectiva del projecte, l'adequació del cronograma i la reformulació dels pressupostos, d'acord amb la quantitat concedida i amb indicació dels altres finançaments a fi que la Direcció General de Relacions Exteriors els aprovi.
b) Comunicar a la Direcció General de Relacions Exteriors, mitjançant la presentació d'un informe escrit, qualsevol eventualitat que alteri o dificulti el desenvolupament del projecte subvencionat, tant bon punt es produeixi, justificant les causes que l'originen.
c) Sol·licitar autorització prèvia i expressa a la Direcció General de Relacions Exteriors per realitzar qualsevol modificació substancial del projecte subvencionat.
Es considera, a aquests efectes, modificació substancial del projecte aquelles incidències que afectin els objectius, el pressupost o el cronograma.
Les sol·licituds de modificació substancial han d'estar motivades, cal que es formulin immediatament que apareguin les circumstàncies que les justifiquin i s'hi han d'especificar les repercussions pressupostàries que impliquen.
—10 Propietat dels béns subvencionats
10.1 Tots els béns mobles i immobles adquirits amb la contribució de la Generalitat de Catalunya han de passar a ser propietat dels destinataris últims de la subvenció o de l'entitat sense ànim de lucre que sigui soci local i que presta els serveis inclosos en el projecte.
10.2 En cas d'una eventual dissolució de l'entitat propietària dels béns anteriorment esmentats, aquest fet s'ha de comunicar prèviament a la Direcció General de Relacions Exteriors, a fi de garantir, de mutu acord entre les parts implicades, que aquests béns reverteixin en favor de persones o entitats sense ànim de lucre que tinguin com a finalitat la realització d'accions en l'àmbit de la solidaritat i la cooperació al desenvolupament.
11.1 Correspon a la Direcció General de Relacions Exteriors efectuar el seguiment i el control del compliment de la destinació de les subvencions atorgades, sens perjudici del control de la Intervenció de la Generalitat de Catalunya.
11.2 Per a cada projecte subvencionat, l'entitat subvencionada ha d'establir un sistema de comptabilitat separada que reflecteixi l'import dels ingressos i les despeses així com la seva descripció i dates respectives.
Els comprovants originals dels ingressos i despeses han d'estar a disposició dels responsables del control per part de la Generalitat.
La Direcció General de Relacions Exteriors pot procedir a la revocació total o parcial de la subvenció concedida en els casos previstos a l'article 99 del Decret legislatiu 9/1994, de 13 de juliol, i, en especial, quan els ajuts es destinin a finalitats diferents d'aquelles per les quals es va concedir o quan l'entitat oculti dades referents a altres ajuts o subvencions que hagi pogut percebre d'altres institucions o entitats pel projecte subvencionat.
En aquests supòsits es podrà reclamar el reintegrament de les quantitats percebudes indegudament més els interessos legals corresponents, d'acord amb el procediment establert a l'article 100 del Decret legislatiu esmentat.
En el cas que la documentació i informació presentada per les entitats sol·licitants no estigui completa o calgui qualsevol aclariment, la Direcció General de Relacions Exteriors pot requerir a l'entitat subvencionada per tal que, en el termini màxim de 10 dies hàbils des de la notificació, esmeni les errades i la completi.
Aquest termini es pot ampliar, amb sol·licitud prèvia de la part interessada, en casos excepcionals i degudament justificats.
14.1 Les entitats beneficiàries es comprometen a difondre, dins el marc geogràfic i social on actuen, la realització i les repercussions dels projectes en curs o realitzats com a instrument que impulsa o afavoreix la sensibilització, el coneixement i l'actuació individual i col·lectiva de la societat catalana en l'àmbit de la cooperació al desenvolupament.
14.2 Les entitats beneficiàries estan obligades a fer constar, en tota informació i publicitat que facin de les activitats subvencionades, que aquestes es realitzen amb el suport de la Generalitat de Catalunya, així com incloure el senyal de la Generalitat de Catalunya als elements informatius i publicitaris de caràcter escrit o audiovisual relacionats amb l'esmentada activitat.
L'entitat beneficiària haurà de lliurar a la Direcció General de Relacions Exteriors un exemplar de tot el material de promoció o difusió editat.
Subvencions a projectes de cooperació al desenvolupament per realitzar en països i zones en desenvolupament.
a) Tenir la consideració d'Organització No Governamental de Desenvolupament (ONGD) i, per tant, tenir com a finalitats institucionals, d'acord amb els seus estatuts, la realització d'activitats relacionades amb la cooperació al desenvolupament i el foment de la solidaritat entre els pobles.
b) Acreditar una experiència mínima de dos anys en la realització d'accions de cooperació internacional.
Els projectes que es presentin han de complir els requisits següents:
a) Que afavoreixin el desenvolupament dels països amb un índex de desenvolupament humà baix i d'elevada pobresa, d'acord amb les dades del PNUD i que consisteixin en accions conduents a la satisfacció de les necessitats bàsiques dels sectors de la població més vulnerables a fi de promoure les seves capacitats humanes d'autodesenvolupament.
b) Realitzar-se mitjançant un soci local en el país on es desenvolupi el projecte, ja sigui institucional o una entitat sense ànim de lucre, per la qual cosa cal adjuntar com a annex al formulari un currículum del soci local en el qual consti el tipus d'entitat de què es tracta, el nombre de membres directament relacionats amb el projecte, els principals camps on desenvolupa la seva acció, així com les experiències anteriors conjuntes
e) Que no siguin incompatibles amb els objectius de desenvolupament del país i les comunitats afectades.
Tenen prioritat els projectes de cooperació en els països en desenvolupament que prioritzin alguna o algunes de les línies de treball següents:
a) L'ajut a les persones i grups socials més vulnerables a fi de donar satisfacció directament a les seves necessitats bàsiques.
Es consideren necessitats bàsiques les relacionades amb els següents àmbits: l'alimentació, la salut (inclosa la potabilització, canalització, depuració d'aigües i clavegueram), l'educació bàsica i formació de recursos humans, l'habitatge (casa i centres d'acolliment), els serveis socials, les petites infraestructures econòmiques i productives que estimulin la producció (seguretat alimentària), capacitació i organització social, així com la creació d'ocupació, proveïment d'energia, transports i comunicacions.
b) L'enfortiment del teixit social mitjançant la integració i participació dels beneficiaris, així com els que ofereixen suport a les actuacions de les organitzacions locals que representen els interessos de la població exclosa a fi de reforçar la seva capacitat d'autodesenvolupament.
c) La promoció d'un creixement socioeconòmic sostenible que asseguri la integració del factor mediambiental.
d) El suport a projectes de desenvolupament d'institucions públiques o privades que contribueixin a la democratització i modernització de les institucions, sense que se'n pugui derivar una ingerència en els assumptes interns dels països.
e) El suport a accions humanitàries que tinguin com a objectiu donar cobertura a necessitats bàsiques en els supòsits de països afectats per desastres naturals o conflictes socials greus en una primera fase i els projectes de reconstrucció d'aquests països en una segona fase.
f) Els que tinguin en compte els eixos transversals següents: eradicació de la pobresa, enfocament de gènere, sostenibilitat mediambiental i transferència de tecnologia.
g) Els que formen part d'una acció pluridisciplinari integrada de desenvolupament de la zona on es materialitzi l'ajut.
Es dóna prioritat als projectes de cooperació en països o zones d'Amèrica llatina, l'Àfrica subsahariana, el Magrib i l'Europa de l'Est.
5.1 En l'apartat del formulari relatiu als costos totals del projecte, s'ha d'adjuntar el pressupost per conceptes amb desglossament de les despeses directes i indirectes, així com indicació de quines són les entitats finançadores.
En l'apartat referent a la Generalitat, només es podran imputar com a despeses indirectes les que estan exclusivament lligades amb l'execució del projecte i, en tot cas, fins a un màxim del 10% sobre l'import de les despeses directes pressupostades per al projecte que es demana de subvencionar a la Generalitat de Catalunya.
Es considera únicament despesa indirecta qualsevol despesa relativa a la formulació (costos reals de l'ONGD o el soci local en la fase d'identificació, preparació i elaboració del projecte) i seguiment (accions d'avaluació sobre el terreny i d'auditories del projecte).
5.2 En l'apartat del pla de finançament s'han d'especificar altres finançaments i aportacions exteriors o locals relatives al projecte.
—6 Import de la subvenció i forma de pagament
6.1 La subvenció que es concedirà per projecte no pot ser superior a 30.000.000 de pessetes (180.303,63 euros), tret dels projectes que hagin estat presentats conjuntament per diverses entitats.
6.2 El pagament de les subvencions atorgades es realitzarà en dos terminis.
El pagament del segon termini es farà una vegada justificat el 30% del total de la subvenció atorgada, amb la presentació prèvia de la documentació a què fa referència l'apartat 8 d'aquest Capítol.
6.3 Els interessos eventualment generats per les subvencions rebudes fins al moment de la despesa han de reinvertir-se en els respectius projectes aprovats, essent obligatòria la presentació d'una proposta de destinació d'aquests recursos a la Direcció General de Relacions Exteriors a fi que aquesta hi doni el seu consentiment exprés.
a) Els resultats d'altres projectes desenvolupats anteriorment per l'ONGD sol·licitant i, en concret, dels projectes subvencionats per la Generalitat de Catalunya.
b) La seva capacitat per desenvolupar eficaçment la cooperació amb les comunitats de base i institucions locals dels països on es vol desenvolupar el projecte.
c) L'experiència de l'ONGD amb el soci local escollit i el nombre de projectes desenvolupats en el país i/o sector concret.
Com a requisit previ al lliurament del segon pagament de la subvenció, les ONGD estan obligades a presentar a la Direcció General de Relacions Exteriors, abans del 27 de setembre de 2002, la documentació següent:
b) Informe econòmic que ha de contenir el quadre de despeses que s'imputen a la Generalitat amb les corresponents factures relacionades, així com el detall del finançament obtingut per altres fonts de finançament i amb indicació de la partida pressupostària a la qual s'imputen les despeses.
c) Document que acrediti la transferència de fons al soci local, incloent-hi els rebuts d'aquesta i el canvi de divises.
9.1 Un cop finalitzat el projecte i dins un termini màxim de tres mesos a comptar des de la data de finalització, l'ONGD haurà de presentar un informe final detallat del projecte, el qual ha d'incloure la documentació següent:
L'esmentat informe ha de contenir una relació de les corresponents factures, tant de les despeses directes com de les indirectes, corresponents a la subvenció de la Generalitat de Catalunya.
c) Documents que acreditin les transferències de fons al soci local, incloent-hi els rebuts d'aquests i el canvi de divises.
d) Un informe dels resultats pràctics assolits, al qual cal adjuntar un document del soci local en què es reflecteixi la repercussió del projecte subvencionat.
9.2 Si de la memòria final a la qual fa referència l'apartat anterior es desprèn que el cost total definitiu del projecte és més reduït en relació amb l'import inicialment previst, la Direcció General de Relacions Exteriors pot procedir bé a la disminució de la subvenció atorgada en la part proporcional a la reducció del cost total del projecte, o bé decidir, d'acord amb l'entitat sol·licitant, la destinació d'aquests fons sobrants a una acció que ampliï o complementi l'objecte principal del projecte subvencionat.
9.3 Si en qualsevol moment la Direcció General de Relacions Exteriors creu injustificats o excessivament llargs els retards en l'execució del projecte, pot donar per conclòs el projecte i exigir l'informe final i la devolució dels fons no aplicats de la subvenció.
Subvencions a projectes destinats a l'educació, formació i sensibilització de o des de la societat catalana en l'àmbit de la cooperació al desenvolupament i la solidaritat internacional.
A més dels requisits genèrics establerts a l'apartat 2 del Capítol I d'aquestes bases, per accedir a aquesta línia de subvenció les entitats han d'acreditar una experiència mínima de dos anys en la realització d'accions d'educació, formació o sensibilització.
Els projectes d'educació, formació i sensibilització han de tenir com a destinataris la població catalana i preveure algun dels objectius següents:
a) Impulsar en la societat catalana, especialment entre els joves, la sensibilització i conscienciació en relació amb les causes de la desigualtat entre el nord i el sud.
b) Fomentar els programes de formació i capacitació de voluntaris i professionals catalans per al treball especialitzat en l'àmbit de la cooperació internacional en el desenvolupament.
c) Fomentar els programes de formació de recursos humans a Catalunya a favor de persones de països en desenvolupament o en conflicte, a fi que contribueixin al desenvolupament del seu país d'origen.
d) Fomentar la convivència en la diversitat, diàleg intercultural i l'educació pel desenvolupament.
e) Els projectes emmarcats en la Cultura de la Pau i la no-violència i els d'estudi i recerca de governabilitat i desenvolupament institucional i, en general, dels sistemes d'informació que donen suport a les activitats de cooperació per al desenvolupament.
f) Promoure accions que tinguin com a objectiu la salvaguarda dels drets humans que recull la Declaració Universal dels Drets Humans de les Nacions Unides.
g) Fomentar el comerç just i solidari per afavorir unes relacions comercials equitatives i de qualitat amb els països en desenvolupament.
h) Donar suport a les actuacions que tendeixin a la condonació, reducció o reconversió del deute extern dels països del Tercer Món.
3.1 En l'apartat del formulari relatiu als costos totals del projecte, s'ha d'adjuntar-hi el pressupost per conceptes amb desglossament de les despeses directes i indirectes, així com indicació de quines són les entitats finançadores.
Es considera únicament despesa indirecta tota despesa relativa a la formulació (costos reals de l'entitat en la fase d'identificació, preparació i elaboració del projecte) i seguiment (accions d'avaluació o d'auditories del projecte).
—4 Import de la subvenció i forma de pagament
4.1 La subvenció que es concedirà per projecte no pot ser superior a 20.000.000 de pessetes (120.202,42 euros), tret dels projectes que hagin estat presentats conjuntament per diverses entitats.
4.2 El pagament de les subvencions atorgades es realitzarà en dos terminis.
El pagament del segon termini es farà una vegada justificat el 30% del total de la subvenció atorgada, amb la presentació prèvia de la documentació a què fa referència l'apartat 6 d'aquest Capítol.
4.3 Els interessos eventualment generats per les subvencions rebudes fins al moment de la despesa han de reinvertir-se en els respectius projectes aprovats, essent obligatòria la presentació d'una proposta de destinació d'aquests recursos a la Direcció General de Relacions Exteriors a fi que aquesta hi doni el seu consentiment exprés.
a) La capacitat tècnica, logística i financera davant el projecte concret que es demana de subvencionar.
b) Els resultats d'altres projectes desenvolupats anteriorment per l'entitat i, en concret, dels projectes subvencionats per la Generalitat de Catalunya.
c) L'experiència i el nombre de projectes desenvolupats anteriorment respecte del projecte concret que es demana de subvencionar.
d) La seva adhesió a la Federació Catalana d'Organitzacions no Governamentals per al Desenvolupament, a la Federació Catalana d'ONG pels Drets Humans o a la Federació Catalana d'ONG per la Pau.
e) La seva adhesió a organitzacions internacionals relacionades amb aquest àmbit.
f) El suport al procés de normalització lingüística de Catalunya segons el tipus de projecte que es vol realitzar.
Com a requisit previ al lliurament del segon pagament de la subvenció, les entitats estan obligades a presentar a la Direcció General de Relacions Exteriors, abans del 27 de setembre de 2002, la documentació següent:
b) Informe econòmic que ha de contenir el quadre de despeses que s'imputen a la Generalitat amb una relació de les corresponents factures, així com el detall del finançament obtingut per altres fonts de finançament i amb indicació de la partida pressupostària a la qual s'imputen les despeses.
7.1 Un cop finalitzat el projecte i dins un termini màxim de tres mesos a comptar des de la data de finalització, l'entitat haurà de presentar un informe final detallat del projecte, el qual ha d'incloure la documentació següent:
L'esmentat informe ha de contenir la relació de les corresponents factures, tant de les despeses directes com de les indirectes, corresponents a la subvenció de la Generalitat de Catalunya.
7.2 Si de la memòria final a la qual fa referència l'apartat anterior es desprèn que el cost total definitiu del projecte és més reduït en relació amb l'import inicialment previst, la Direcció General de Relacions Exteriors pot procedir bé a la disminució de la subvenció atorgada en la part proporcional a la reducció del cost total del projecte, o bé decidir, d'acord amb l'entitat sol·licitant, la destinació d'aquests fons sobrants a una acció que ampliï o complementi l'objecte principal del projecte subvencionat.
7.3 Si en qualsevol moment la Direcció General de Relacions Exteriors creu injustificats o excessivament llargs els retards en l'execució del projecte, pot donar per conclòs el projecte i exigir l'informe final i la devolució dels fons no aplicats de la subvenció.
Subvencions a projectes destinats a la reconstrucció de les zones afectades pels terratrèmols soferts a El Salvador.
a) Tenir la consideració d'Organització No Governamental de Desenvolupament (ONGD) i, per tant, tenir com a finalitats institucionals, d'acord amb els seus estatuts, la realització d'activitats relacionades amb la cooperació al desenvolupament.
b) Tenir, com a mínim, tres projectes finalitzats a El Salvador i tres anys d'experiència demostrable en el sector específic del projecte que es vol desenvolupar.
c) Tenir, com a mínim, un any d'experiència de col·laboració amb el soci local escollit.
Poden accedir a aquesta línia d'ajuts els projectes que tinguin com a objectiu principal alguna de les següents actuacions a les zones afectades arran dels darrers terratrèmols a El Salvador:
a) Rehabilitació o reconstrucció d'infrastructures: salut, alimentació, habitatge, educació bàsica, infrastructures econòmiques i productives, proveïment d'energia, transports i comunicacions.
b) Projectes destinats a cobrir les necessitats bàsiques en matèria sanitària, alimentària i d'habitabilitat dels campaments i comunitats afectades, amb especial atenció als grups humans més vulnerables.
3.1 Els projectes que es presentin han de complir els requisits següents:
a) Que es realitzin mitjançant un soci local, ja sigui institucional o una entitat sense ànim de lucre, per la qual cosa cal adjuntar com a annex al formulari un currículum del soci local en el qual consti el tipus d'entitat de què es tracta, el nombre de membres directament relacionats amb el projecte, els principals camps on desenvolupa la seva acció, així com les experiències anteriors conjuntes
b) Que tinguin en compte els eixos transversals següents: eradicació de la pobresa, enfocament de gènere, sostenibilitat mediambiental, transferència de tecnologia i enfortiment del teixit associatiu local a fi d'assegurar una reorganització de les comunitats de base.
c) Que no siguin incompatibles amb els objectius de desenvolupament del país i les comunitats afectades.
e) Que incideixin en la població més vulnerable i que més ha patit els efectes dels terratrèmols, tant per haver estat en un zona castigada com, especialment, per tractar-se de comunitats pertanyents a zones rurals allunyades i de difícil accés respecte dels principals punts de distribució de l'ajuda humanitària.
3.2 Es valoraran els elements següents:
a) Els que formen part d'una acció multidisciplinària integrada de desenvolupament de la zona on es materialitzi l'ajut.
b) El grau d'integració i participació dels beneficiaris.
4.1 En l'apartat del formulari relatiu als costos totals del projecte s'ha d'adjuntar-hi el pressupost per conceptes amb desglossament de les despeses directes i indirectes, així com indicació de quines són les entitats finançadores.
Es considera únicament despesa indirecta tota despesa relativa a la formulació (costos reals de l'ONGD o el soci local en la fase d'identificació, preparació i elaboració del projecte) i seguiment (accions d'avaluació sobre el terreny i d'auditories del projecte).
4.2 En l'apartat del pla de finançament s'han d'especificar altres finançaments i aportacions exteriors o locals relatives al projecte.
—5 Import de la subvenció i forma de pagament
5.1 La subvenció que es concedirà per projecte no pot ser superior a 30.000.000 de pessetes (180.303,63 euros), tret dels projectes que hagin estat presentats conjuntament per diverses entitats.
5.2 El pagament de les subvencions atorgades es realitzarà d'una sola vegada, a bestreta a partir de la data de signatura del document d'acceptació de la subvenció.
5.3 Els interessos eventualment generats per les subvencions rebudes fins al moment de la despesa han de reinvertir-se en els respectius projectes aprovats, sent obligatòria la presentació d'una proposta de destinació d'aquests recursos a la Direcció General de Relacions Exteriors a fi que aquesta hi doni el seu consentiment exprés.
a) L'experiència de l'ONGD en projectes d'ajut humanitari o de reconstrucció a El Salvador, segons el projecte presentat, així com el nombre de personal desplaçat a la zona en coordinació amb el personal i experts locals.
b) Els resultats d'altres projectes d'ajut humanitari o de reconstrucció desenvolupats per l'ONGD en subvencions percebudes per la Generalitat de Catalunya.
c) La capacitat tècnica, logística i financera davant el projecte concret que es demana de subvencionar.
7.1 L'ONGD subvencionada haurà de presentar, trimestralment, a la Direcció General de Relacions Exteriors:
a) Un informe tècnic sobre la situació en què es troba l'execució del projecte en el qual s'especifiquin els objectius assolits fins al moment de la presentació.
b) Un informe sobre l'estat de compliment del cronograma d'activitats i en el qual s'indiqui el grau d'execució pressupostària de la subvenció, d'acord amb el pressupost reformulat aprovat per la Direcció General de Relacions Exteriors.
7.2 Dins del termini màxim de tres mesos, a comptar des de la data de finalització del projecte, l'ONGD ha de presentar la documentació següent:
Es valorarà la presentació de material gràfic o audiovisual que complementi la informació presentada.
b) Un informe econòmic que ha de contenir un balanç final amb desglossament de les despeses imputades a la Generalitat, així com indicació de les aportacions rebudes per altres fonts de finançament i de la partida pressupostària a la qual s'imputen les despeses.
També s'ha de fer una relació de les factures corresponents, tant de les despeses directes com de les indirectes, corresponents a la subvenció de la Generalitat.
Així mateix, s'ha d'especificar el tipus de canvi aplicat en pessetes i euros.
Caldrà comparar l'informe amb el pressupost reformulat aprovat per la Direcció General de Relacions Exteriors.
c) Document del soci local en què es reflecteixin els resultats assolits i la repercussió del projecte subvencionat.
d) Documents que acreditin les transferències de fons al soci local, incloent els rebuts d'aquestes i el canvi de divises.
7.3 Si de la memòria final a què fa referència l'apartat anterior es desprèn que el cost total definitiu del projecte és més reduït que l'import que inicialment es preveia, la Direcció General de Relacions Exteriors pot procedir bé a la disminució de la subvenció atorgada en la part proporcional a la reducció del cost total del projecte, o bé decidir, d'acord amb l'ONGD sol·licitant, la destinació d'aquests fons sobrants a una acció que ampliï o complementi l'objecte principal del projecte subvencionat.
7.4 Si en qualsevol moment la Direcció General de Relacions Exteriors creu injustificats o excessivament llargs els retards en l'execució del projecte, pot donar per conclòs el projecte i exigir l'informe final i la devolució dels fons no aplicats de la subvenció.